text: Зрителите отново бяха свидетели на нововъдението в уликите – лична вещ, донесена от всяка маска, с уточнение от участниците защо даденият предмет е важен за тях. През изминалата седмица потребителите в социалните мрежи активно коментираха уловките зад донесените лични вещи, а за мнозина те бяха причината да сменят своите предположения кой се крие под маските. Предметът на Албена Михова, който тя донесе на сцената, беше възглавница с формата на мечка. „За да видите как уважавам животните- имам всяко едно животно като възглавница” - сподели тя. Повече за участието на Албена Михова в шоуто зрителите ще научат днес, 4 ноември, когато актрисата ще бъде ексклузивен гост в „Здравей, България“.
  Следващата събота – 09 ноември – шоуто влиза в своята решителна фаза. Всички оцелели до този момент маски влизат в битката за финала. Това ще бъде началото на похода към победата, като на сцената за първи път ще видим заедно маските на Розата, Кукерът, Пчелата, Гарванът, Бухалът, Шапката, Пилето и Принцесата.
  С отпадането на маската на Лъва на сцената на „Маскираният певец“ остават още точно осем магични образа, които остава да разгадаем през следващите седмици. Нека заедно да разкрием мистерията кои известни личности се крият под тези маски и кои ще стигнат до финала. Не пропускайте и следващия епизод на най-мистериозното шоу в България в събота (09 ноември) от 20.00 ч. по NOVA.
  
  Джузепе Конте получи вот на доверие от долната камара на парламента - Политика - Светът - Новините на NOVA - NOVA